ddrg/super_eurlex huggingface dataset:
3.1

Flimkien ma' politika speċifika, immirata lejn l-ekonomija, ix-xogħol li jirrendi jinvolvi wkoll proċess. Flimkien ma' policies ekonomiċi speċifiċi u maħsuba apposta, jeżisti wkoll il-proċess ta' kif ix-xogħol jirrendi. Mod ta' kif ix-xogħol li jirrendi jkun lest għar-riforma hi s-sitwazzjoni, li teżisti f'ħafna Stati Membri, ta' ħaddiema li jitilqu mix-xogħol li jqallagħhom il-flus qabel jilħqu l-età tal-pensjoni. Per eżempju, f'ħafna Stati Membri persuni li jkollhom żmien twil ta' kontribuzzjoni jistgħu jkunu eliġibbli li jirċievu pensjoni qabel ma jkunu laħqu l-età standard ta' l-irtirar, għalkemm spiss jeħlu multi konsiderevoli bħala riżultat. Dawn il-ħaddiema xorta għad jistgħu jagħtu kontribut finanzjarju u d-deċiżjini li jibqgħu għaddejjin għandha tkun aktar faċli, mhux l-anqas permezz ta' ambjent tax-xogħol aktar sensittiv għall-bżonnijiet ta' l-anzjani.. Għan-nisa l-ħruġ kmieni mix-xogħol mhux dejjem hu volontarju iżda spiss ikun marbut ta' diskriminazzjoni kontra n-nisa fuq il-post tax-xogħol. Dan iħalli impatt ukoll fuq id-drittijiet għall-pensjoni tan-nisa li bosta minnhom ikunu waqfu mix-xogħol ta' karriera tagħhom minħabba t-tqala u t-trobbija u l-kura tat-tfal/anzjani, is-segregazzjoni okkupazzjonali fi professjonijiet “femminili” li jkunu ta' ħlas baxx u b'nuqqas ta' sigurtà, u d-differenza fil-ħlas skond is-sess, li kollha flimkien inaqqsu t-tul ta' żmien u l-kwantità ta' kontribuzzjonijiet għal skemi ta' pensjoni ta' irtirar; dan ikun qed jgħarraq biss il-prospetti ekonomiċi tan-nisa biex dawn jirtiraw billi jqassru b'mod prematur l-impjieg bi ħlas tagħhom. Il-faqar femminili ilu għal żmien twil raġuni ta' tħassib u għalhekk l-Ewropa teħtieġ politika urġenti u attenta sabiex ittejjeb l-awtorizzazjoni ekonomika tan-nisa matul ħajjithom. Per eżempju, l-impatt tad-diskriminazzjoni kontra n-nisa matul il-ħajja tax-xogħol attiva tagħhom ikun imnaqqas sostanzjalment jekk ma' l-irtirar, fil-kalkolazzjoni tad-drittijiet tal-pensjoni, jingħata aktar piż għall-perjodi ta' sostituzzjoni kreditati biex ikopru perjodi ta' ħarsien tat-tfal.
1.11

Il-KESE jifhem li l-idea ta' “spazju marittimu komuni Ewropew” jirreferi biss għal spazju virtwali marittimu li fih ikun hemm simplifikazzjoni ta' formalitajiet amministrattivi u tad-dwana għal servizzi marittimi intrakomunitarji li jagħtihom kondizzjonijiet simili għal dak tat-trasport bit-trakk jew bil-ferrovija fis-suq intern. Wara kjarifiki mill-Kummissjoni, li ġew espressi b'mod ċar fil-Komunikazzjoni, il-kunċett jista' jiġi appoġġjat mill-KESE sakemm dan jirrispetta fl-ilmijiet internazzjonali (High Seas) il-Konvenzjonijiet UNCLOS u IMO li jinkludu l-prinċipju ta' “navigazzjoni ħielsa” u dak li jissejjaħ “id-dritt tal-passaġġ innoċenti” (the right of innocent passage) fil-qalba taż-Żona Esklussiva Ekonomika.
—

L-ippjanar ta' l-ispazji u l-kooperazzjoni inter-reġjonali fiż-żona tal-Mediterran (Spatial planning and inter-regional cooperation in the Mediterranean area) — ĠU C 133, 31.5.1995, p.32 + Anness CES 629/94 fin.
3.12

Ir-Rapport Konġunt dwar l-Impjiegi 2006-2007 laqa' b'mod pożittiv iż-żieda mgħaġġla fir-rati ta' impjieg tan-nisa u kkunsidra li dawn jirrappreżentaw pass 'il quddiem fit-triq lejn l-objettiv ta' Lisbona (7). Madankollu, jenfasizza li fil-biċċa l-kbira tar-rapporti ppreżentati mill-Istati Membri m'hemm l-ebda referenza għall-miżuri speċifiċi mmirati lejn il-promozzjoni ta' l-impjieg tan-nisa jew għat-tnaqqis tad-differenzi bejn l-irġiel u n-nisa fis-suq tax-xogħol, bl-eċċezzjoni tal-miżuri mmirati lejn titjib ta' l-aċċess għall-faċilitajiet għall-kura tat-tfal. Ċerti Stati Membri (AT, BE, DK, DE, ES, IE, IT, LU, PT u UK) stabbilixxew objettivi nazzjonali dwar il-faċilitajiet għall-kura tat-tfal, iżda ftit ħabbru progress lejn l-objettiv Ewropew f'dan l-ambitu. Il-progress lejn dan l-objettiv għadu qiegħed isir bil-mod. Fl-AT, DK, FI, IE, MT u NL biss jeżistu miżuri li għandhom l-objettiv li iktar nies ikollhom aċċess għal dawn il-faċilitajiet permezz ta' prezzi massimi jew spejjeż imnaqqsa. Ma jissemmiex il-bżonn li jkun imsaħħaħ ir-rwol ta' l-irġiel fir-rikonċiljazzjoni tax-xogħol u l-ħajja familjali. SI niedet kampanja sabiex l-irġiel jaqdu rwol iktar attiv fil-ħajja familjali; LT introduċiet possibilitajiet ġodda għall-leave mħallas tal-missier u CZ, DE u EL ser jestendu l-opportunità sabiex il-missirijiet jieħdu l-leave parentali.
4.4

Is-sitwazzjoni hija gravi ħafna. Qegħdin ngħixu f'sistema ekonomika li, mill-perspettiva makroekonomika, tikkunsidra bħala pożittivi l-ispejjeż marbutin mal-mard u t-tniġġis ambjentali, per eżempju l-biljuni li ntefqu minħabba t-tempesta Kyrill fil-bidu ta' l-2007, minħabba l-fatt li jikkontribwixxu għal tkabbir fil-Prodott Gross Domestiku (PGD). Il-KESE jilqa' l-fatt li permezz ta' l-istrateġija mġedda tiegħu, il-Kunsill qiegħed sa fl-aħħar — anke jekk b'mod marġinali — jindirizza din il-kontradizzjoni b'mod iktar dirett. Il-Kunsill Ewropew għandu r-raġun kollu meta, f'punt 20 ta' l-istrateġija mġedda tiegħu, jitlob li “is-sistema prinċipali ta' kontabilità tad-dħul nazzjonali tista' tiġi estiża billi inter alia jiġu integrati kunċetti ta' sitwazzjoni attwali u flussi (stock and flow) u … permezz ta' kontijiet satellita, per eżempju nfiq ambjentali u flussi materjali.”
2.2

Diġà ttieħdet azzjoni fil-passat sabiex jiġi assigurat li t-trasport ta' oġġetti bħal dawn isir taħt l-aħjar kondizzjonijiet possibbli. Illum, it-trasport internazzjonali ta' l-oġġetti perikolużi huwa regolat minn serje ta' trattati u ftehimiet internazzjonali, li huma bbażati fuq rakkomandazzjonijiet tan-NU. Sabiex jiġi assigurat it-trasport sikur ta' oġġetti perikolużi u t-tmexxija ħielsa u multimodali tas-servizzi tat-trasport internazzjonali, in-NU fassal u rreveda dokument bl-isem ta' Recommendations on the Transport of Dangerous Goods, Model Regulations (Rakkomandazzjonijiet dwar it-Trasport ta' Merkanzija Perikoluża, Mudelli ta' Regolamentazzjoni).
2.1.7

Il-komunikazzjoni hija t-tweġiba tal-Kummissjoni għar-rapport preżentat mill-grupp CARS 21. Din tikkostitwixxi valutazzjoni tar-rakkomandazzjonijiet tal-Kummissjoni u r-reazzjonijiet għar-rapport CARS 21 espressi matul l-eżerċizzju konsultattiv ta' l-2006. Huwa jindika d-direzzjoni li fiha l-Kummissjoni beħsiebha tidderieġi l-politika tal-karozzi tal-ġejjieni. Il-linji ta' azzjoni prinċipali huma dawn: — Tnaqqis tal-piż amministrattiv: Il-Kummissjoni ser tipproponi li t-38 direttiva Komunitarja jiġu mibdula bir-regolamenti internazzjonali tal-UN/ECE (1)per eżempju, fir-rigward ta' tajers, ħġieġ tas-sigurtà, fanali taċ-ċpar u ċintorini tas-sigurtà. B'dan il-mod, l-industrija tkun tista' tiddependi fuq test wieħed li jkun validu madwar id-dinja kollha. Barraminhekk, ser jiġu introdotti proċeduri ta' awto-ttestjar u testjar virtwali għall-25 direttiva Komunitarja u r-regolamenti tal-UN/ECE sabiex jitnaqqsu l-ispejjeż marbutin mal-konformità u sabiex il-proċeduri amministrattivi jieħdu anqas żmien u jiġu jqumu inqas. — Tnaqqis ta' l-emissjonijiet tas-CO2: L-istrateġija tal-Kummissjoni hija msejsa fuq approċċ integrat li jinkludi mhux biss it-teknoloġija tal-magni, iżda wkoll titjib teknoloġiku (eż. li jiġu stabbiliti r-rekwiżiti minimi ta' effiċjenza għas-sistemi ta' l-arja kkondizzjonata, li jiġu stabbiliti l-limiti minimi tar-reżistenza tat-tidwir tat-tajers u l-użu ta' l-indikaturi tal-gear shift) kif ukoll żieda fl-użu tal-bijokarburanti. L-istrateġija tiffoka wkoll fuq l-isforzi addizzjonali ta' l-Istati Membri, fir-rigward ta' per eżempju, il-ġestjoni tat-traffiku, titjib fl-imġiba tas-sewwieqa u l-infrastruttura kif ukoll aktar tnaqqis ta' l-emissjonijiet tas-CO2. — Sikurezza fit-toroq: Il-Kummissjoni temmen li strateġija effettiva dwar is-sikurezza fit-toroq għandha tkun imsejsa fuq taħlita ta' titjib fit-teknoloġija tal-vetturi, infrastruttura tat-toroq, l-imġiba tas-sewwieqa u l-infurzar. Qegħdin jiġu proposti 11-il miżura ġdida b'kollox, inklużi per eżempju l-inklużjoni obbligatorja ta' Kontroll Elettroniku ta' l-Istabbilità, l-arranġamenti għal twissijiet dwar l-użu taċ-ċintorini tas-sigurtà u l-użu obbligatorju ta' dwal mixgħula bi nhar għall-vetturi l-ġodda. — Politika kummerċjali: Il-Komunikazzjoni tipproponi li tivvaluta l-potenzjal ta' l-użu ta' ftehim kummerċjali bilaterali (partikolarment fl-Ażja) bil-għan li jitjieb l-aċċess għas-swieq u jisħaq fuq il-ħtieġa li d-drittijiet ta' proprjetà intellettwali jiġu applikati fid-dinja kollha. — Riċerka u żvilupp: karburanti rinnovabbli u vetturi li ma jniġġsux u vetturi u toroq intelliġenti ġew identifikati bħala prijoritajiet essenzjali. Bi kważi EUR 20 biljun, madwar 5 % tad-dħul ta' l-industrija, investiti fir-riċerka u l-iżvilupp tal-prodotti, l-industrija tal-karozzi hija, f'ċifri assoluti, l-akbar investitur industrijali Ewropew fil-qasam tar-Riċerka u l-Iżvilupp.
9.1

Fil-qasam tal-leġislazzjoni nazzjonali, hemm serje ta' ostakli tekniċi li joħolqu problemi kbar għall-intrapriżi. Wieħed mis-setturi milquta per eżempju, huwa dak tal-makkinarju mobbli li m'huwiex għall-użu fit-triq meta jkollu jivjaġġa fit-toroq pubbliċi. Ir-regolamenti differenti, fejn xi Stati Membri għandhom miżuri aktar stretti minn oħrajn iwassal għal bżonn li wieħed ikun armat b'diversi mudelli. Anki fit-terminoloġija hemm konfużjoni per eżempju bejn “intrapriżi” u “kumpaniji”. L-obbligazzjonijiet ta' reviżjoni previsti minn xi Stati Membri jġibu magħhom spejjeż addizzjonali, li ta' spiss huma duplikati għal kull pajjiż li jipprevedi ispezzjoni ta' korp speċifiku kemm fl-iżvilupp, kif ukoll fl-ittestjar, u fit-trasport. Il-Kumitat jittama li, b'mod partikolari fejn jidħlu l-miżuri ta' sigurtà, wieħed jasal għal armonizzazzjoni ta' l-istandards f'qasir żmien. Fejn jidħlu t-tratturi, per eżempju, barra mid-dispożizzjonijiet attwali fir-rigward ta' mirja li juru x'hemm wara u l-limiti fuq il-veloċità, hemm bżonn ta' dispożizzjonijiet dwar tekniċi speċifiċi għad-dwal ta' quddiem u ta' wara, iżda fuq kollox d-distanza għall-waqfien. Attwalment fit-toroq Ewropej qegħdin jiċċirkulaw tratturi li għandhom aktar minn 40 sena. Jekk gradwalment jonqsu l-inġenji l-qodma, jiġu ggarantiti livelli ogħla ta' sigurtà attiva u passiva.
3.1.9.1

Il-KESE għalhekk jappella lill-Kummissjoni sabiex tistabbilixxi definizzjoni tan-natura legali tad-drittijiet tat-timeshare, kemm jekk dawn jiġu fis-sura ta' dritt reali jew dritt marbut ma' obbligu personali (id-dritt għal servizz), bil-konsegwenzi inevitabbli għall-applikazzjoni tal-prinċipji tar-Regolament ta' Brussel u r-Regolament ta' Ruma I. Jekk dan ma jsirx, l-armonizzazzjoni li hi tant mixtieq u l-kunfidenza tal-konsumaturi u l-kummerċjanti mhux ser tintlaħaq. Fil-fatt, fl-opinjoni li sar riferiment għaliha hawn fuq (28), il-KESE diġà ikkontribwixxa lejn din id-definizzjoni billi stqarr li l-kuntratt tat-timeshare “huwa dritt reali (in rem) jew dritt personali (in personam). M'huwiex dritt ta' kiri, peress li d-drittijiet ta' kiri ma jinkludux t-trasferiment. Id-dritt trasferit japplika għal oġġett li ma jinqasamx — appartament li ma jinqasamx — u jieħu (jew jista' jieħu) n-natura ta' dritt reali ta' proprejtà”.
4.27

L-għaqdiet ambjentali Afrikani wkoll semmgħu leħenhom, kif tikteb il-gazzetta The East African Business (gazzetta online ippubblikata mill-grupp editorjali prinċipali tal-Kenja, Nation Media Group) fil-ħarġa tas-7 ta' Mejju 2007. Fl-Uganda d-deforestazzjoni qiegħda tikber bi 2.2 % fis-sena, imqabbla ma' medja dinjija ta' 0.2 %; b'din ir-rata, il-pajjiż qiegħed jirriskja li jkun kompletament iddeforestat sa l-2040. Għal din ir-raġuni, grupp ta' attivisti tas-soċjetà ċivili fformaw koalizzjoni msejħa “Save Mabira”, mill-isem tal-foresta li l-gvern ta' l-Uganda ddeċieda li jagħti lix-Sugar Corporation of Uganda Ltd. sabiex din ikollha iktar art għat-tkabbir taz-zokkor tal-kannamiela ddestinat għall-bijoetanol. Kwart ta' l-ikbar foresta verġni tal-pajjiż, fi kliem ieħor 7 100 ettaru, ser tiġi ssagrifikata sabiex jiġu prodotti ftit tunnellati bijotenal, forsi ddestinati għall-karrozzi tal-linja ekoloġiċi Ewropej!
3.2

Il-KESE jenfasizza l-bżonn li jkun hemm distinzjoni bejn il-prodotti u s-servizzi finanzjarji. Ta' l-ewwel jinxtraw u mbagħad wieħed isir “propretarju” (eż. titoli, fondi, polzi ta' l-assigurazzjoni) u x-xerrej iġorr ir-riskju. Madankollu, il-każ tas-servizzi bankarji, madankollu, wieħed ikun utent aktar milli propretarju (eż. self personali, self għad-djar, faċilitajiet ta' self korrenti) u l-fornitur tas-servizz iġorr ir-riskju. Il-Kumitat jemmen li l-Green Paper tanalizza biss parzjalment is-suq tas-servizzi u tal-prodotti finanzjarji, waqt li tinjora t-tema tad-distribuzzjoni, fattur importanti għall-kompetizzjoni. Id-diversi mezzi ta' distribuzzjoni u t-tipi differenti ta' offerti għandhom tip ta' karattersitiki li jonqxu, b'mod profond, kemm fuq il-prezzijiet (ikkunsidra poloz ta' assigurazzjonijiet tal-karozzi għal terzi li jinbiegħu bit-telefon jew minn fuq l-internet) kif ukoll fuq l-affidabilità u l-kompetenza tal-partijiet awtorizzati (finanzjarji, ħwienet kbar, intermedjarji, uffiċċji postali, eċċ.). Il-KESE jemmen li huwa neċċessarju li d-dibattitu jitwessa' sabiex jinkludi l-mezzi ta' distribuzzjoni differenti minn dawk tradizzjonali u r-rabtiet bejn il-prodotti u s-sistemi ta' distribuzzjoni.
2.3

Il-Komunikazzjoni tirreaġixxi għal xi wħud mir-riżultati interessanti tar-rapport Investing in Youth: an empowerment strategy, li ġie ppubblikat f'April 2007 mill-Bureau of European Policy Advisors (BEPA).
5.15

Fl-aħħarnett ser ikun hemm bżonn li tiġi evalwata d-data riċevuta taħt ġurisdizzjonijiet differenti sabiex jiġi assigurat li dawn ikunu komparabbli u rilevanti għall-istabbiliment tal-perikli ta' sustanzi ġodda u kumplessi, inklużi dawk ta' “kompożizzjoni mhux magħrufa jew varjabbli”. Sistemi ta' klassifikazzjoni għal dan jeżistu, per eżempju dik tas-Society of Chemical Hazard Communications. Data riveduta mill-kollegi hija wkoll disponibbli fir-Register of Toxic Effects of Chemical Substances. Ma jidhirx li l-proċess xieraq għal dan, probabbilment fil-livell tan-NU, huwa definit kompletament, jew li r-riżorsi u l-baġits ġew allokati.
3.7

L-armonizzazzjoni sħiħa tal-liġi tal-konsumatur hi approċċ li l-KESE lest li jappoġġja taħt ċerti kondizzjonijiet u għal skopijiet speċifiċi ħafna, meta l-implimentazzjoni tas-suq intern hi l-objettiv ewlieni. Madankollu dan l-approċċ ma għandux jittieħed bi skapitu tad-dgħufija tad-drittijiet eżistenti; iżda pjuttost bl-għan li jiġu kkonsolidati d-drittijiet tal-konsumatur fl-Istati Membri differenti sabiex jitħeġġu aktar akkwisti trans-konfinali li jwassalu għal sitwazzjoni ta' ġid reċiproku kemm għall-konsumatur kif ukoll għas-suq tal-bejgħ bl-imnut/tas-servizzi. L-approċċ ma għandux ikun intiż għall-protezzjoni tal-konsumaturi fil-livell ta' l-Istati Membri biss, iżda għandu jiggrantixxi dan ukoll fil-livell ta' l-UE fejn tassew qegħdin isiru l-isforzi għall-ksib ta' l-integrazzjoni tas-suq.
1.11

B'kunsiderazzjoni tat-test intitolat Framework of Actions for the Lifelong Development of Competencies and Qualifications (2) (Qafas ta' azzjonijiet għall-iżvilupp tul il-ħajja kollha tal-kompetenzi u kwalifiki), imħejji mill-imsieħba soċjali Ewropej, u l-istudji riċenti dwar l-akbar sfidi li qegħdin jaffaċċjaw is-swieq tax-xogħol, li saħħew l-isforzi tal-Kummissjoni għal swieq tax-xogħol li huma aktar adattabbli u aktar inklusivi, il-KESE identifika numru ta' objettivi speċifiċi u oqsma ta' azzjoni fejn dawn jista' jkollhom rwol aktar deċisiv.
5.7

It-tieninett, il-qafas Solvenza II jenfasizza r-responsabilità tal-korpi tat-tmexxija fi ħdan il-kumpaniji ta' l-assiguraturi biex jiggarantixxu li l-ġestjoni tar-riskju titmexxa b'mod sod u jħabrek biex isaħħaħ il-prattika tajba fis-settur. Is-soċjetajiet ta' l-assigurazzjoni se jkunu meħtieġa jiffukaw fuq l-identifikazzjoni attiva, il-kejl u l-ġestjoni tar-riskji u jikkunsidraw l-iżviluppi futuri, bħal per eżempju pjanijiet azjendali ġodda jew il-possibilità ta' avvenimenti katastrofiċi li jistgħu jaffettwaw il-pożizzjoni finanzjarja tagħhom. Barraminhekk, ir-riforma proposta titlob li jevalwaw ir-rekwiżiti kapitali tagħhom fid-dawl tar-riskji kollha permezz tal-“Valutazzjoni tar-Riskju Proprju u tas-Solvenza” (ORSA), filwaqt li l-“Proċess ta' Analiżi Superviżorja” (SRP) se jibdel l-enfasi tas-sorveljaturi mill-konformità legali u l-monitoraġġ kapitali għall-evalwazzjoni tal-profili ta' riskju ta' l-assiguraturi nnifishom u l-kwalità tal-ġestjoni tar-riskji tagħhom u s-sistemi ta' gvernanza permezz ta' per eżempju, mekkaniżmi ta' twissija bikrija u stress tests. Bl-istess mod, tinkuraġġixxi kooperazzjoni u konverġenza superviżorja, per eżempju billi ssaħħaħ ir-rwol tal-Kumitat tas-Sorveljaturi ta' l-Assigurazzjoni u l-Pensjonijiet tax-Xogħol Ewropej (CEIOPS), li jservi ta' pass ieħor fid-direzzjoni ta' aktar unità fis-sorveljar tas-servizzi finanzjarji, li l-KESE jappoġġja.
4.14

Nassa finanzjarja oħra tista' tinħoloq meta klijent kbir jiżbalja u ma jħallasx il-kontijiet, u jħalli lill-intraprenditur f'pożizzjoni li ma jistax iħallas il-kontijiet tiegħu u bil-bank lest biex jeskludih. Skond l-istatistiċi tal-Kummissjoni, wieħed minn kull erba' fallimenti hu kkawżat minn ħlasijiet tard. F'każ bħal dan it-tnedija mill-ġdid tista' tkun vijabbli wkoll. Il-vulnerabbiltà ta' kumpaniji żgħar fid-daqs u fiż-żmien hi magħrufa kemm mill-gvernijiet ta' l-Istati Membri kif ukoll mill-Kummissjoni. Il-kwistjoni hi indirizzata mid-Direttiva dwar il-Ħlasijiet Tard u ser terġa' tiġi trattata fl-Att dwar il-Kumpaniji Żgħar li jmiss.
3.6.9

Il-KESE jirrakkomanda li tingħata attenzjoni partikulari lill-impatt tal-mezzi tal-komunikazzjoni tal-massa sabiex il-pubbliku jkun infurmat aħjar dwar il-ħtieġa li r-regoli dwar is-sigurtà u l-protezzjoni tas-saħħa fuq il-post tax-xogħol jiġu rispettati. Għandu jsir użu aktar għaqli mill-kampanji tal-Kummissjoni Ewropea, ta' l-Aġenzija Ewropea għas-Sigurtà u s-Saħħa fuq il-Post tax-Xogħol, ta' l-ILO u t-trejdunjins (per eżempju l-jum internazzjonali biex jiġu kkommemorati l-ħaddiema mejtin jew imweġġa', eċċ. (International Commemoration Day for Dead and Injured Workers)).
“Final Report on the Human Rights Situation of Roma, Sinti and Travellers in Europe”, Council of Europe, 2006, by Alvaro Gil Robles, High Commissioner for Human Right (http://www.coe.int/t/dg3/romatravellers/documentation/default_en.asp)
4.4

Għalhekk, ikun interessanti li tiġi żviluppata proposta, li l-KESE jkun jista' janalizza aktar fid-dettall, u li tkun tikkonsisti fl-adozzjoni ta' skema interpretattiva għall-kreditu b'ipoteka li tissuddividi kull transazzjoni ta' self f'portafoll li jkun magħmul minn żewġ komponenti passivi: — l-ewwel wieħed ikun kreditu msejjes fuq il-beni immobbli (asset-backed loan), li l-valur tiegħu jkun ibbażat fuq il-prezz tas-suq u l-volatilità potenzjali tal-valur tal-proprjetà; u — it-tieni wieħed ikun self prospettiv (self personali), li l-valur tiegħu jkun ibbażat fuq il-kapaċità ekonomika/finanzjarja u l-prospetti ta' min ikun qed jissellef.
5.4.1

Punt li jsir ta' spiss mill-professjonisti fis-settur tal-kostruzzjoni f'ħafna mill-Istati Membri huwa li in ġenerali l-ħtiġijiet tas-settur jiġu sodisfatti biss rarament minn ħafna mis-sistemi edukattivi nazzjonali, fil-livell kollha ta' taħriġ. Fid-dawl ta' dan, jekk ir-relazzjonijiet bejn is-snajjiet u s-sistemi edukattivi fil-livell nazzjonali jeħtieġ li jitjiebu, għandu jingħata impetu fil-livell Ewropew, bħal per eżempju: — tiġi promossa leġislazzjoni dwar it-taħriġ favur is-settur tal-kostruzzjoni fl-Ewropa (rikonoxxenza u komparabilità taċ-ċertifikazzjoni tat-taħriġ fil-livelli kollha), — ikun hemm kontribut għall-iżvilupp tal-valur reali tar-riżorsi umani permezz tal-promozzjoni tat-taħriġ kontinwu. Magħruf li jkun taħt pressjoni, is-settur tal-kostruzzjoni jbati minn immaġni fqira fost iż-żgħażagħ u ta' nuqqas ġerarkiku fl-istruttura tal-karrieri. Għandu bżonn qawwi ta' kompetenzi peress li l-impjiegi fil-kostruzzjoni saru jeħtieġu l-kwalifiki, anke kwalifiki għoljin, u bażi solida ta' għarfien. Sussegwentament dawn iridu jiġu valorizzati mill-intrapriżi billi jagħtu lill-impjegati tagħhom aċċess għal taħriġ kontinwu u għalhekk jiftħu l-karrieri għalihom, — tiġi applikata b'mod ġenerali sistema Erasmus għat-taħriġ fil-professjonijiet tas-settur tal-kostruzzjoni Ewropew skond livelli differenti ta' taħriġ u jittieħed vantaġġ mill-esperjenzi diġà miksuba iżda fuq skala verament żgħira (bl-għajnuna tal-Fondi Strutturali, fit-tliet setturi li ġejjin: żebgħa, qtigħ tal-ġebel, restawr tal-bini antik), — jiġu promossi universitajiet Ewropej għall-professjonijiet tas-settur tal-kostruzzjoni u rikonoxximent ta' titolu Ewropew ta' Imgħallem tas-Sengħa, — jitwaqqfu faċilitajiet għal maniġers ta' proġetti fl-Ewropa sabiex il-klijenti pubbliċi u privati ta' l-intrapriżi jkollhom għarfien aħjar tal-kuntratti u tal-mod kif joperaw l-intrapriżi, — jiġi żviluppati faċilitajiet tat-tagħlim superjuri bejn l-intrapriżi Ewropej, — jiġu promossi kwalifiki Ewropej (per eżempju lingwi).
4.3

Il-Kummissjoni tirreferi biss għall-prinċipju ġenerali li l-pajjiżi li għandhom PGD per capita għoli għandhom jidħlu għal impenji aktar iebsin ta' tnaqqis, li għandhom ikunu inqas impenjattivi fil-każ ta' pajjiżi bi PGD per capita aktar baxx. Madankollu, jista' jkun possibbli li anke jekk, f'termini relattivi, pajjiżi differenti jkollhom PGD per capita simili, dawn jista' jkollhom bżonn ta' gradi ta' sforz differenti biex jilħqu l-istess riżultati fit-tnaqqis ta' l-emissjonijiet. F'arranġamenti ta' sforz konġunt, irid ikun hemm valutazzjoni taċ-ċirkustanzi speċifiċi ta' kull pajjiż individwali, l-ispiża neċessarja biex jonqsu l-emissjonijiet, u l-impatt fuq il-kompetittività u l-iżvilupp ta' dak il-pajjiż. Id-Deċiżjoni dwar l-Isforz Konġunt għandha twassal għal spiża relattiva ugwali tal-mitigazzjoni b'rabta mal-PGD ta' kull pajjiż.
1.3

Il-KESE jirrakkomanda 10 miżuri fundamentali għall-appoġġ u t-tnedija mill-ġdid ta' l-iżvilupp ta' l-SMEs bil-ħolqien ta' ambjent li jkun tassew vantaġġuż għalihom, kif ukoll permezz ta' SBAE li ma jkunx biss sempliċement dikjarazzjoni politika: — għarfien tajjeb ta' l-ekonomija Ewropea, id-diversi tipi ta' SMEs, l-iżvilupp tagħhom u l-bżonnijiet tagħhom fil-livell orizzontali u settorjali b'rabta mas-suq intern fl-aspetti interni, esterni u transkonfinali tiegħu, partikularment permezz tal-pubblikazzjoni ta' rapporti annwali; — l-integrazzjoni tad-dimensjoni ta' l-SMEs fil-politiki Komunitarji kollha u fil-proċess leġislattiv; — titfittex strateġija ta' amministrazzjoni ssemplifikata fil-livelli kollha u jitwaqqaf metodu ġdid ta' konsultazzjoni fid-diversi kategoriji ta' l-SMEs u l-korpi intermedjarji li jirrappreżentawhom; — jiġi żgurat li l-leġislazzjoni fil-livelli kollha tqis is-sitwazzjonijiet u l-bżonnijiet tad-diversi kategoriji ta' l-SMEs u tapplika l-prinċipju ta' L-ewwel aħseb fiż-żgħir (Think small first); — jiġi żgurat li l-leġislazzjoni tirrispetta l-erba' prinċipji fundamentali li ġejjin: 1) valutazzjoni ta' l-impatt effettiva, 2) il-proporzjonalità, 3) il-prinċipju darba biss (only once), 4) il-protezzjoni, b'mod partikulari permezz ta' l-estensjoni tas-setgħat ta' l-SME Envoy (rappreżentant speċjali) ta' l-SMEs u l-ħolqien ta' ombudsman ta' l-SMEs għas-suq intern; — appoġġ għall-attivitajiet ta' assistenza u konsulenza ta' l-organizzazzjonijiet intermedjari li jirrappreżentaw l-SMEs; — it-tnedija mill-ġdid tal-programmi ta' kooperazzjoni ta' l-intrapriżi u ta' skambji bejn l-organizzazzjonijiet tagħhom kif ukoll il-ħolqien ta' netwerk ta' servizzi ta' appoġġ relatati; — l-iżvilupp ta' politika iżjed miftuħa u permanenti ta' innovazzjoni għall-intrapriżi ż-żgħar; — is-semplifikazzjoni u l-promozzjoni ta' l-aċċess ta' l-SMEs għal programmi ta' l-UE; — jingħata bidu għal politika għat-trasferiment tas-sjieda ta' l-intrapriżi.
2.4

A number of fast-track proposals were adopted by the Commission in March 2007 aimed at reducing administrative burdens and on 10 July 2007 it presented a communication setting out its proposals for simplification in the fields of company law, accounting and auditing (4).
—

“Implementing the new methodology for product, market and sector monitoring: Results of a first sector screening” [SEC(2007) 1517]